Portal: Alternativ behandling

Maharishi Mahesh Yogi (2007)
**Transcendental Meditasjon (TM)** er en mental teknikk basert på vedisk kunnskap som er blitt bevart i India. Man praktiserer TM teknikken 2x20 minutter mens man sitter avspent med lukkede øyne. Personer som ønsker å lære teknikken tilbys dette gjennom et kurs på ca. 16 timer med en autorisert lærer. Etter å ha gjennomgått et kurs skal man kunne praktisere teknikken resten av livet på egen hånd.

Historikk
---------

Maharishi Mahesh Yogi introduserte teknikken for den vestlige verden for ca. 60 år siden, og ble for alvor gjort kjent i den vestlige verden da popgruppen The Beatles reist til India i 1968 for å lære teknikken.

På 1990-tallet sto TM-organisasjonen bak opprettelsen av såkalte «naturlovpartier» i en rekke land, deriblant Norge. Organisasjonen tilbyr kurs i «yogisk flyvning». «Yogisk flyvning» er en del av kurset TM-Sidhiprogrammet som forutsetter at man har lært Transcendental meditasjon. Utøvelsen av TM-Sidhiprogrammet bygger videre på erfaringsgrunnlaget fra utøvelsen av Transcendental meditasjon. Videre hevder TM-organisasjonen at TM-meditasjon og TM-Sidhiprogrammet kan redusere kriminalitet og naturkatastrofer. Hypotesen er at utøvere av TM-meditasjon og TM-Sidhiprogrammet samles i store grupper som sprer harmoni og positivitet i omgivelsene gjennom utøvelsen av TM-meditasjon og TM-Sidhiprogrammet. Denne angivelige innvirkningen på samfunnet har blitt kalt 1 %-effekten eller Maharishieffekten.

Forskning
---------

Det finnes ikke solid vitenskapelig grunnlag for at TM har noen positive helseeffekter, eller for den påståtte Maharishieffekten. Det som er gjennomført av forskning på teknikken er gjennomgående av lav kvalitet. En studie fra 2006 antyder at Transcendental Meditasjon virker normaliserende på blodtrykket og forebygger således en del andre hjerterelaterte lidelser, mens en annen fra 2013 viser tilsvarende resultater.

Referanser
----------

1. ↑  «Hvordan meditere». *no.tm.org*. Besøkt 16. mai 2022.
2. ↑  *12 kvinner fra Steinkjer reiste til India for å lære mer om yoga*, Trønder-Avisa, 10. mars 2018
3. ↑  «Maharishibevegelsen møter motstand». *Eidsvoll Ullensaker Blad*. 15. januar 2007.
4. ↑  «Meditation practices for health: state of the research». *Evid Rep Technol Assess (Full Rep)* (155): 1–263. juni 2007. PMC 4780968 Åpent tilgjengelig. PMID 17764203. «Scientific research on meditation practices does not appear to have a common theoretical perspective and is characterized by poor methodological quality. Firm conclusions on the effects of meditation practices in healthcare cannot be drawn based on the available evidence.»
5. ↑  «Effects of a Randomized Controlled Trial of Transcendental Meditation on Components of the Metabolic Syndrome in Subjects with Coronary Heart Disease», Maura Paul-Labrador; Donna Polk; James H. Dwyer; Ivan Velasquez; Sanford Nidich; Maxwell Rainforth; Robert Schneider; C. Noel Bairey MerzArch Intern Med. 2006;166:1218-1224
6. ↑  «American Heart Association: Transcendental Meditation a Proven Approach to Lowering Blood Pressure, Doctors May Consider in Clinical Practice» **(engelsk)**. CathLab Digest. 23. mai 2013. Besøkt 14. oktober 2021.

Eksterne lenker
---------------

* (en) Offisielt nettsted Rediger på Wikidata
* TM sin offisielle side i Norge

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** NKC
 |